Решение на Общия съд (осми състав) от 23 май 2014 г. — European Dynamics Luxembourg/ЕЦБ(Дело T‑553/11)
„Обществени поръчки за услуги — Процедура за възлагане на обществени поръчки — Предоставяне на услуги в полза на ЕЦБ в областта на инфраструктурата и софтуерните приложения — Отхвърляне на заявлението за участие — Жалба за отмяна — Обжалваем акт — Допустимост — Критерии за подбор — Съответствие на заявление за участие на условията, предвидени в поканата за представяне на заявления за участие — Задължение за мотивиране — Неупражняване на правото да се поискат уточнения по заявление за участие — Явни грешки в преценката — Злоупотреба с власт — Иск за обезщетение“
1.                     Актове на институциите — Мотивиране — Задължение — Обхват — Решение за неприемане на оферта в рамките на процедура за възлагане на обществена поръчка за услуги — Преценка с оглед на информацията, с която жалбоподателят разполага при подаване на жалбата (член 296 ДФЕС) (вж. точка 49)
2.                     Съдебно производство — Жалба в първоинстанционно производство — Изисквания за форма — Определяне на предмета на спора — Кратко изложение на посочените основания — Недвусмислена формулировка на исканията на жалбоподателя (член 21 от Статута на Съда; член 44, параграф 1, букви в) и г) от Процедурния правилник на Общия съд) (вж. точки 52—55)
3.                     Съдебно производство — Жалба в първоинстанционно производство — Искания — Изменение в хода на производството — Условие (член 48, параграф 2 от Процедурния правилник на Общия съд) (вж. точка 57)
4.                     Съдебно производство — Срок за представяне на доказателства — Член 48, параграф 1 от Процедурния правилник на Общия съд — Приложно поле (член 44, параграф 1, буква д), член 48, параграф 1 и член 66, параграф 2 от Процедурния правилник на Общия съд) (вж. точки 72 и 74)
5.                     Жалба за отмяна — Физически или юридически лица — Процесуална легитимация — Процедура за възлагане на обществени поръчки — Решение на възложителя, адресирано до оферент, който е консорциум без правосубектност — Жалба от предприятие, което е член на посочения консорциум — Допустимост (член 263, параграф 4 ДФЕС) (вж. точки 83—91)
6.                     Жалба за отмяна — Правен интерес — Физически или юридически лица — Жалба, която може да е от полза за жалбоподателя — Допустимост (член 263, четвърта алинея ДФЕС) (вж. точка 94)
7.                     Жалба за отмяна — Физически или юридически лица — Правен интерес — Жалба/иск срещу изпълнено решение — Жалба от оферент, подадена в рамките на процедура за възлагане на обществена поръчка срещу решение за възлагане, което е изпълнено в полза на друг оферент — Допустимост (член 263, четвърта алинея ДФЕС) (вж. точка 95)
8.                     Обществени поръчки на Европейския съюз — Процедура за възлагане на обществени поръчки — Решение на Европейската централна банка за определяне на правилата за възлагане на обществени поръчки — Срок за оспорване на съдържанието на документите относно обществената поръчка — Ограничаване на правото на ефективни правни средства за защита — Липса — Тълкуване с оглед на директивите относно възлагането на обществени поръчки — Задължение за предвидимост на продължителността на срока — Обхват (член 1, параграфи 1 и 4 и член 6 от Директива 89/665 на Европейския парламент и на Съвета и член 84 от Директива 2004/18 на Европейския парламент и на Съвета; член 21, параграф 2 от Решението на Европейската централна банка за определяне на правилата за възлагане на обществени поръчки) (вж. точки 101—120)
9.                     Обществени поръчки на Европейския съюз — Процедура за възлагане на обществени поръчки — Задължение за спазване на принципа на равно третиране на оферентите — Необходимост от гарантиране на равни възможности и от спазване на принципа на прозрачност — Обхват (вж. точки 123 и 124)
10.                     Актове на институциите — Мотивиране — Задължение — Обхват (член 296 ДФЕС) (вж. точки 152—154)
11.                     Възражение за незаконосъобразност — Възражение, повдигнато на етапа на писмената реплика — Недопустимост (член 48, параграф 2 от Процедурния правилник на Общия съд) (вж. точка 191)
12.                     Обществени поръчки на Европейския съюз — Сключване на договор за обществена поръчка след провеждане на процедура за възлагане на обществени поръчки — Право на преценка на институциите — Съдебен контрол — Граници (вж. точки 229 и 297)
13.                     Обществени поръчки на Европейския съюз — Сключване на договор за обществена поръчка след провеждане на процедура за възлагане на обществени поръчки — Задължение на институция да упражни правото си на установяване на контакт с оферент след отварянето на офертите — Условие — Упражняване при спазване на принципите на добра администрация, на равно третиране, на пропорционалност и на правна сигурност (вж. точки 299—302)
14.                     Съдебно производство — Искане за събиране на доказателства и извършване на процесуално-организационни действия — Условия (член 64, параграф 1 и членове 65—67 от Процедурния правилник на Общия съд) (вж. точки 317 и 318)
15.                     Жалба за отмяна — Основания — Злоупотреба с власт — Понятие (вж. точка 323)
16.                     Извъндоговорна отговорност — Условия — Незаконосъобразност — Вреда — Причинно-следствена връзка — Липса на едно от условията — Отхвърляне на иска за обезщетение в неговата цялост (член 340, втора алинея ДФЕС) (вж. точки 341 и 342)
Предмет
От една страна, искане за отмяна на решението на ЕЦБ, с което се отхвърля заявлението на временно обединение на предприятия, включващо жалбоподателя, за участие в договорна процедура за възлагане на обществена поръчка за информационни услуги, искане за отмяна на решението на Органа за преразглеждане на обществени поръчки на ЕЦБ, с което се отхвърля жалбата срещу първото решение, както и искане за отмяна на всички свързани със случая решения на ЕЦБ, и от друга страна, искане за обезщетение
Диспозитив
1)
Отхвърля жалбата.
2)
European Dynamics Luxembourg SA понася направените от него съдебни разноски, както и тези на Европейската централна банка (ЕЦБ).